Ariile naturale protejate de interes naţional care compun reţeaua naţională de arii naturale protejate din România, au fost desemnate conform clasificării Uniunii Internaţionale a Conservării Naturii (IUCN).

Prin Legea 5/2000 privind aprobarea Planului de amenajare a teritoriului naţional – Secţiunea a III-a – zone protejate, în judeţul Dâmboviţa, ariile naturale protejate de interes naţional sunt: *Parcul Natural Bucegi* cu 9 rezervaţii naturale, *rezervaţia Plaiul Domnesc* (situate pe teritoriul administrativ al comunei Moroeni) şi r*ezervaţia Izvorul de la Corbii Ciungi* (situată pe teritoriul administrativ al comunei Corbii Mari)*.*

Prin H.G. 2151/2004 privind instituirea regimului de arie naturală protejată pentru noi zone, a fost declarată arie naturală protejată de interes naţional *rezervaţia naturală**de narcise din Valea Neajlovului* (situată pe teritoriul administrativ al comunelor Vişina şi Petreşti).

Scopul şi regimul de management al categoriilor de arii naturale protejate sunt definite în Anexa 1 a O.U.G. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

|  |  |  |  |  |  |  |
| --- | --- | --- | --- | --- | --- | --- |
| **Nr.****crt.** | **Denumire arie naturală protejată** | **Încadrare IUCN** | **Tip arie naturală protejată** | **Administrator/****custode** | **Plan de management** | **Observaţii** |
| **0.** | **1.** | **2.** | **3.** | **4.** | **5.** | **6.** |
| 1. | Parcul Natural Bucegi | V | Parc natural | Administrator: Regia Naţională a Pădurilor - Romsilva prin Structura de Administrare a Parcului Natural Bucegi | Planul de management a fost aprobat prin H.G. nr. 187/2011. | Contract de administrare 134/R.N.P./19.11.2014 şi nr. 10542/R.N.P.-Administraţia Parcului Natural Bucegi/ 19.11.2014. |
| 2. | Peştera Cocora (inclusiv Cheile Urşilor) | IV | Rezervaţie naturală  | Idem | Idem | Alte denumiri: Valea Horoabei - CocoraEste inclusă în Parcul Natural Bucegi. |
| 3. | Cheile Tătarului | IV | Rezervaţie naturală  | Idem | Idem | Este inclusă în Parcul Natural Bucegi. |
| 4. | Valea Horoabei | IV | Rezervaţie naturală  | Idem | Idem | Alte denumiri: Poiana HoroabeiEste inclusă în Parcul Natural Bucegi. |
| 5. | Orzea-Zănoaga | IV | Rezervaţie naturală  | Idem | Idem | Alte denumiri: Zănoaga; Cheile Zănoagei MariEste inclusă în Parcul Natural Bucegi. |
| 6. | Zănoaga-Lucăcilă | IV | Rezervaţie naturală  | Idem | Idem | Alte denumiri: Zănoaga; Cheile ZănoageiEste inclusă în Parcul Natural Bucegi. |
| **0.** | **1.** | **2.** | **3.** | **4.** | **5.** | **6.** |
| 7. | Peştera Răteiului | IV | Rezervaţie naturală  | Idem | Idem | Este inclusă în Parcul Natural Bucegi. |
| 8. | Turbăria Lăptici | IV | Rezervaţie naturală  | Idem | Idem | Este inclusă în Parcul Natural Bucegi. |
| 9. | Poiana Crucii | IV | Rezervaţie naturală  | Idem | Idem | Este inclusă în Parcul Natural Bucegi. |
| 10. | Plaiul Hoţilor | IV | Rezervaţie naturală  | Idem | Idem | Alte denumiri: Punct fosilifer Plaiul HoţilorEste inclusă în Parcul Natural Bucegi. |
| 11. | Rezervaţia Plaiul Domnesc | IV | Rezervaţie naturală  | - | - | Alte denumiri: Punct fosilifer Plaiul Domnesc |
| 12. | Izvorul de la Corbii Ciungi | IV | Rezervaţie naturală  | - | Planul de management a fost aprobat prin Ordinul nr. 754/2015. | Alte denumiri: Complexul de izvoare de la Corbii CiungiSe află pe teritoriul administrativ al comunei Corbii Mari. |
| 13. | Rezervaţie naturală de narcise din Valea Neajlovului | IV | Rezervaţie naturală  | - | - | Alte denumiri: Poiana cu narcise; Pajiştea cu narciseSe află pe teritoriul administrativ al comunelor Vişina şi Petreşti. |

***Tabel 1. Situaţia ariilor naturale protejate de interes naţional constituite la nivelul judeţului Dâmboviţa***